**Z Á P I S N I C A č. 25**

**z 25. riadneho zasadnutia Obecného zastupiteľstva obce Perín – Chym ,**

**konaného dňa 30.08.2018**

**Prítomní :** MVDr. Ladislav Molnár - starosta

**Poslanci:** Ing. Roland Vinter, Ing. Miroslav Podžuban, Marek Trembecki, Bartolomej Damko,

Karol Kočiš a Pavol Štefán

**Za overovateľov zápisnice:** Bartolomej Damko a Marek Trembecki

**Návrhová komisia:** Ing. Roland Vinter a Pavol Štefán

**Zapísala :** Ing. M. Štefánová

**Program:**

1. Otvorenie *(určenie zapisovateľa, overovateľov zápisnice; voľba návrhovej komisie; schválenie programu)*
2. Správa starostu
3. VZN č. 1/2018 o záväznej časti Územného plánu obce Perín-Chym
4. Správa HK o kontrolnej činnosti v 1. polroku 2018
5. Stanovisko HK k návrhu 3. úpravy rozpočtu na rok 2018
6. 3. úprava rozpočtu na rok 2018
7. Rôzne (interpelácie poslancov, žiadosti občanov)
8. Diskusia
9. Záver

**K bodu č.1:**

Starosta obce MVDr. Ladislav Molnár PhD. otvoril zasadnutie Obecného zastupiteľstva privítaním poslancov a všetkých prítomných. Oboznámil prítomných s programom zasadnutia. Poslanci prijali uznesenie č. 167.

Starosta navrhol overovateľov a zapisovateľku zápisnice, ako aj členov návrhovej komisie, ktorí boli schválení.

**K bodu č. 2**

V tomto bode informoval prítomných o činnosti v obci od posledného zasadnutia:

- prebehlo rokovanie so spoločnosťou Telegrafia, a.s. ohľadom častej poruchovosti verejného rozhlasu.

Riaditeľ spoločnosti navrhol audit celého zariadenia, v blízkej dobe technici zabezpečia identifikáciu

problému na náklady spoločnosti, obec hradí zabezpečenie plošiny.

- uskutočnili sa rokovania aj ohľadom premiestnenia elektrických stĺpov na plánovanej ceste vedľa Mateja

Grentzera, elektrárne prijali žiadosť a postúpili VSD. Čakáme na vyrozumenie elektrární.

- rokovalo sa aj so Slovenským pozemkovým fondom o delimitácií pozemkov

- rekonštrukcia cesty medzi Gombošom a Perínom je začlenená do plánu prác VÚC, z rezervného fondu bolo

vyčlenených 735 000,- €.

- Kechnec nám pomohol vycepákovať okraj cesty v smere na Kechnec

- asfaltovaná bola cesta v Chyme, ktorá bola vo veľmi zlom stave a cesta v smere na Kechnec, oprava stála

dohromady (2 faktúry) 8090,-€

- v základnej škole boli v triedach urobené nové omietky, inštalované nové radiátory,elektrické zásuvky. Bol

objednaný nový nábytok aj do škôlky. Keďže detí v MŠ je veľa, bola prijatá nová pracovná sila.

- v obci boli umiestnené nové lavičky, zrekonštruovaný záhon pred viacúčelovou budovou v Períne,

- plánuje sa Deň dôchodcov 14.10.2018

- už je vytlačená kniha o histórii obce a pohľadnice, knihy si občania budú môcť vyzdvihnúť na obecnom

úrade na „protipodpis”,

Plánovaný je aj preklad knihy do maďarčiny, ktorý bude stáť cca 4000,- €. Knihu si budú môcť zakúpiť aj

cudzí (nie obyvatelia s trvalým pobytom v obci) za 12,-€. Cena za pohľadnicu je 0,50€.

- starosta sa poďakoval za spoluprácu pri organizovaní Dňa obce v Períne.

- poďakoval sa aj obyvateľom, ktorí na Senskej ceste opravili rigoly.

Poslanci prijali uznesenie č. 168.

**K bodu č. 3**

V súvislosti s územným plánom boli poslanci informovaní o Správe o postupe obstarávania ÚPN-O obce Perín-Chym, o Vyhodnotení pripomienok z verejného prerokovania „Návrhu Územného plánu obce Perín-Chym“, o Zázname z prerokovania neakceptovaných pripomienok k Návrhu ÚPN ako aj o súhlasnom Stanovisku Okresného úradu Košice, odboru výstavby a bytovej politiky. V stanovisku bolo vyjadrené odporúčanie schváliť Návrh ÚP a vyhlásiť záväznú časť všeobecným záväzným nariadením. Návrh VZN bol zverejnený na úradnej tabuli a na webovej stránke. Poslanci a prítomní mali možnosť nahliadnuť do grafickej a písomnej časti územného plánu. Po konzultácii sa pristúpilo k prijatiu uznesenia č. 169, ktoré bolo jednoznačne odsúhlasené.

**K bodu č. 4**

V tomto bode starosta odovzdal slovo hlavnému kontrolórovi obce, ktorý predniesol správu o kontrolnej činnosti v 1. polroku 2018.

Poslanci prijali uznesenie č. 170

**K bodu č. 5 a 6**

Ing. Roland Vinter ozrejmil poslancom potrebu 3.úpravy rozpočtu, ktorá vyplynula z chodu obce. Po odporúčacom stanovisku hl. kontrolóra obce poslanci prijali uznesenie č. 171.

**K bodu č. 7**

V tomto bode starosta navrhol odmenu hlavnému kontrolórovi obce. Poslanci súhlasili a prijali uznesenie č. 172.

Poslanec Damko predniesol požiadavku pani Šušňákovej, aby sa konal Deň dôchodcov vo Vyšnom Lánci. Starosta podporuje posedenie obyvateľov vo Vyšnom Lánci, ale Deň dôchodcov bude spoločný v Períne pre všetkých dôchodcov. Poslanci z Vyšného Lánca plánujú „zabíjačkové hody“ koncom tohto roka.

Poslanec Štefán sa opýtal hl. kontrolóra na momentálnu situáciu v súdnom spore s jeho neplatnou výpoveďou v minulom volebnom období a na výšku ušlej mzdy. Kontrolór odpovedal, že výška je 12 000,-€ + poplatky z omeškania a čaká na oznámenie termínu pojednávania.

Poslanec Damko sa pýtal, prečo bolo odstránené zábradlie za zastávkou vo Vyšnom Lánci? Odpoveďou bolo, že priestor v centre Lánca – park- bude rekonštruovaný. Ďalej p. Damko upozornil na poškodené preliezky na ihrisku vo Vyšnom Lánci. Riešením by bol kamerový systém.

Poslanec Trembecki sa pýtal na obecný web, či je prispôsobený aj na mobilnú verziu? Túto informáciu starosta prisľúbil preveriť.

Pani Viera Lochmanová sa pýtala na zasypaný rigol pred novými domami na Chymskej ulici. Starosta informoval prítomných, že každý stavebník je povinný po vykonaní stavebných prác vrátiť priestranstvo do pôvodného stavu. Ešte prebiehajú stavebné práce. Pani Lochmanová sa ďalej pýtala, či bude odvodnenie aj pri plánovanej ceste? Starosta to potvrdil. Pani Lochmanová navrhla umiestnenie žľabu pri chodníku pred domom ich suseda až po krčmu, lebo počas búrky sa všetka voda sústreďuje na chodníku a tečie pozdĺž až k obchodu a krčme.

**K bodu č. 8**

Na záver sa pán starosta poďakoval všetkým prítomným za účasť a ukončil zasadnutie OZ.

................................... ................................... .............................................

Marek Trembecki Bartolomej Damko MVDr. Ladislav Molnár PhD.

overovateľ overovateľ starosta obce

**PRIJATÉ UZNESENIA**

**z 25. riadneho zasadnutia Obecného zastupiteľstva obce Perín – Chym , konaného dňa 30.08.2018**

**UZNESENIE č. 167**

Obecné zastupiteľstvo Obce Perín-Chym **s c h v a ľ u j e** program 25. riadneho zasadnutia OZ v Períne-Chyme.

Hlasovanie : za: 6 , proti : 0 , zdržali sa: 0

**UZNESENIE č. 168**

Obecné zastupiteľstvo Obce Perín-Chym **b e r i e** **na vedomie** informáciu starostu za uplynulé obdobie od posledného zasadnutia OZ.

Hlasovanie : za: 6 , proti : 0 , zdržali sa: 0

**UZNESENIE č. 169**

Obecné zastupiteľstvo Obce Perín-Chym:

1. **berie na vedomie** stanovisko Okresného úradu Košice, odboru výstavby a  bytovej politiky vydané pod číslom OU-KE-OVBP1-2018/030621, zo dňa 11.07.2018 k preskúmaniu Územného plánu obce Perín – Chym podľa §25 zákona č. 50/1976 Zb. o územnom plánovaní a stavebnom poriadku /stavebný zákon/ v znení neskorších predpisov,
2. **súhlasí** s vyhodnotením pripomienok podaných v rámci prerokovania  Návrhu Územného plánu obce Perín – Chym,
3. **schvaľuje** podľa §26 ods. 3 a §27, odst.3 zákona č. 50/1976 Zb. o územnom plánovaní a stavebnom poriadku /stavebný zákon/ v znení neskorších predpisov a vo väzbe na §11, odst.4, písm. c) a §6, odst.1 zákona č. 369/1990 Zb. o obecnom zriadení v znení neskorších predpisov:
4. Územný plán obce Perín – Chym
5. Všeobecne záväzné nariadenie Obecného zastupiteľstva č.1/2018 ktorým sa vyhlasuje záväzná časť Územného plánu obce Perín – Chym
6. **žiada starostu obce** prostredníctvom odborne spôsobilej osoby pre obstaranie Územného plánu obce Perín – Chym:
7. Zabezpečiť v súlade s §6, odst.8 zákona č. 369/1990 Zb. v znení neskorších predpisov vyhlásenie Všeobecne záväzného nariadenia č. 1/2018 k  záväzným častiam Územného plánu obce Perín – Chym.
8. Zverejniť, v súlade s §27, odst.4, písm. a), b) stavebného zákona, záväznú časť Územného plánu obce Perín – Chym vyvesením na úradnej tabuli obce a doručením dotknutým orgánom štátnej správy.
9. Označiť schválenú dokumentáciu Územného plánu obce Perín – Chym schvaľovacou doložkou v súlade s §28, odst.1 stavebného zákona.
10. Zabezpečiť v zmysle §28, odst.5 stavebného zákona vyhotovenie registračného listu a zaslať ho MDaV SR s kópiou uznesenia o schválení.
11. Zabezpečiť v súlade s §28, odst.4 stavebného zákona uloženie dokumentácie Územného plánu obce Perín – Chym na Obecnom úrade obce Perín – Chym, na príslušnom stavebnom úrade a na Okresnom úrade Košice, odbore výstavby a bytovej politiky do 3 mesiacov od jeho schválenia.

Hlasovanie : za: 6 , proti : 0 , zdržali sa: 0

**UZNESENIE č. 170**

Obecné zastupiteľstvo Obce Perín-Chym **b e r i e** **na vedomie** správuhlavného kontrolóra obce o kontrolnej činnosti Obce Perín-Chym v 1. polroku 2018.

Hlasovanie : za: 6 , proti : 0 , zdržali sa: 0

**UZNESENIE č. 171**

Obecné zastupiteľstvo Obce Perín-Chym:

1. **b e r i e** **na vedomie odporúčacie** stanoviskohlavného kontrolóra obce k návrhu 3. úpravy rozpočtu Obce Perín-Chym na rok 2018,
2. **s a u z n á š a**  na prijatí 3. úpravy rozpočtu podľa predloženého návrhu, v príjmoch s čiastkou 612 958,- € a vo výdavkoch v čiastke 607 978,-€.
3. **s c h v a ľ u j e** použitie prostriedkov z rezervného fondu vo výške 10 000,-€ na rekonštrukciu obecných ciest.

Hlasovanie : za: 6 , proti : 0 , zdržali sa: 0

**UZNESENIE č. 172**

Obecné zastupiteľstvo Obce Perín-Chym **s c h v a ľ u j e** v súlade s § 18c) odsek 5, odmenu hlavnému kontrolórovi Obce  Perín-Chym vo výške 30% mesačného platu za obdobie od 01.08.2017 do 31.07.2018.

Hlasovanie : za: 6 , proti : 0 , zdržali sa: 0